WICE บวกแรงเกือบ 5% ทุบ “ออลไทม์ไฮ” โบรกฯ แนะ “ทยอยสะสม” ลุ้นกำไรปี 61 โตสนั่น
WICE บวกแรงเกือบ 5% ทุบ "ออลไทม์ไฮ" ล่าสุด ณ เวลา 10.29 น. อยู่ที่ 5.75 บาท บวก 0.25 บาท หรือ 4.55% สูงสุดที่ 5.85 บาท ต่ำสุดที่ 5.55 บาท ด้วยมูลค่าซื้อขาย 47.99 ล้านบาท ฟาก โบรกฯ แนะ "ทยอยสะสม" ลุ้นกำไรปี 61 โตสนั่น
9 ม.ค. 2561

ผู้สื่อข่าวรายงานว่า ราคาหุ้น บริษัท ไวส์ โลจิสติกส์ จำกัด (มหาชน) หรือ WICE ล่าสุด ณ เวลา 10.29 น. อยู่ที่ 5.75 บาท บวก 0.25 บาท หรือ 4.55% สูงสุดที่ 5.85 บาท ต่ำสุดที่ 5.55 บาท ด้วยมูลค่าซื้อขาย 47.99 ล้านบาท

ทั้งนี้ ราคาหุ้น WICE ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 28 ก.ค.58 ราคา IPO ที่ 2.10 บาท
ด้าน บล.เมย์แบงก์ กิมเอ็ง (ประเทศไทย) ระบุในบทวิเคราะห์ฯ แนะ”ทยอยสะสม” WICE คาดกำไรปี 61 ที่ 151 ล้านบาท โต 32% เทียบจากปีก่อน ขานรับเศรษฐกิจโลกที่ฟื้นตัว รวมถึงจะรับรู้รายได้ของ UWT ซึ่งเป็น Freight Forwarding ในฮ่องกง/จีน เข้ามาในงบการเงินของ WICE ตั้งแต่ไตรมาส 1/61
นอกจากนี้ สัญญาณการส่งออกไทยปี 61 ยังคงขยายตัวเด่น ส่งผลเชิงบวกโดยตรงต่อธุรกิจ Logistics อีกทั้งยังมี Upside จาก Synergy ขนาดใหญ่ที่จะทยอยได้รับตั้งแต่ราวปี 62 คือ volume ส่วนเพิ่มจากการส่งธุรกิจระหว่างกันนั้น ซึ่งยังไม่รวมไว้ในประมาณการ
พร้อมประเมินมูลค่าเหมาะสมที่ 6.1 บาทต่อหุ้น อิง PER เฉลี่ยกลุ่มที่ 26.3 เท่า คิดเป็นเพียง PEG 0.68x เท่านั้น